ఆంధ్రాపోరి

ఆంధ్రాపోరి, 2015 జూన్ 5న విడుదలైన తెలుగు సినిమా. ప్రసాద్ ప్రొడక్షన్స్ బ్యానురులో రమేష్ ప్రసాద్ నిర్మించిన ఈ సినిమాకు రాజ్ మాదిరాజు దర్శకత్వం వహించాడు. ఇందులో ఆకాష్ పూరి, ఉల్కా గుప్త జంటగా నటించగా, డాక్టర్ జోస్యభట్ల సంగీతం అదించాడు. అంకుల్ (2001), రుషి (2012) సినిమాల తర్వాత రాజ్ మాదిరాజు దర్శకుడిగా చేసిన మూడవ చిత్రం ఇది.

ఈ సినిమా 2014లో వచ్చిన మరాఠీ సినిమా టైమ్‌పాస్కు అధికారిక రీమేక్. ఇందులో ప్రథమేష్ పరాబ్, కేతకి మాటేగాంకర్ నటించారు. షైజు మాథ్యూ రాసిన నాక్డ్ అప్ నవల ఆధారంగా 2010లో విడుదలయిది.

 నటవర్గం 
 ఆకాశ్ పూరి (నర్సింగ్)
 ఉల్కా గుప్తా (ప్రశాంతి)
 అరవింద్ కృష్ణ (బాలు)
 శ్రీముఖి (స్వప్న)
 ఉత్తేజ్ (నరసింహరావు)
 ఈశ్వరీ రావు (యాదమ్మ)
 శ్రీకాంత్ (గాపాల్ రావు)

 ఇతర సాంకేతికవర్గం 
 కళ: రాజీవ్ నాయర్
 కో-డైరెక్టర్: రమేష్ నారాయణ్
 ప్రొడక్షన్ డిజైనర్: మహేష్ చదలవాడ
 నృత్యం: చంద్రకిరణ్
 స్టిల్స్: సత్య
 పబ్లిసిటీ డిజైనర్ శ్రీ యాడ్స్ ఈశ్వర్

 పాటలు 
ఈ సినిమాకు డాక్టర్ జోస్యభట్ల సంగీతం అందించాడు. సుద్దాల అశోక్ తేజ, రామజోగయ్య శాస్త్రి, కిట్టు విస్సాప్రగడ, కృష్ణ మదినేని, చక్రవర్తుల మొదలైనవారు పాటలు రాశారు.

 వివాదాలు 
ఈ సినిమా టైటిల్ కు వ్యతిరేకంగా ఆంధ్ర అసోసియేషన్ ఆఫ్ తెలంగాణ పిటిషన్ ను దాఖలు చేసింది, పోరి అనే పదం "అమ్మాయిల ఆత్మగౌరవాన్ని దిగజార్చడానికి అభ్యంతరకరమైన పదం" అని వాదించగా, ఈ పిటిషన్‌ను కోర్టు కొట్టివేసింది. 

 మూలాలు 

వర్గం:2015 తెలుగు సినిమాలు
వర్గం:తెలుగు ప్రేమకథ చిత్రాలు
వర్గం:ఉత్తేజ్ నటించిన చిత్రాలు